<classify> Mchezo huo unatarajiwa kuchezwa Aprili 4 mwaka huu nchini Zimbabwe, huku Yanga wakiwa na faida ya ushindi wa mabao 5-1 waliyofunga kwenye mchezo wa kwanza uliochezwa kwenye Uwanja wa Taifa hivi karibuni.Akizungumza jana na gazeti hili, Mkuu wa Idara ya Habari na Mawasiliano wa Yanga, Jerry Muro alisema wataweka kambi jijini Dar es Salaam kwa kuwa muda uliobaki hauhitaji kambi ya nje.Baada ya kumaliza mchezo wetu dhidi ya JKT Ruvu jana juzi tulivunja kambi na wachezaji wetu walioitwa kwenye timu ya Taifa kwa ajili ya mchezo wa kirafiki na timu ya Malawi, walijiunga leo asubuhi jana, alisema.Alisema wachezaji waliojiunga na timu ya Taifa baada ya mchezo huo wa Stars watarudi jijini Dar es Salaam siku hiyo hiyo kujiandaa na safari ya kuelekea nchini Zimbabwe ambapo wanatarajia kuondoka Jumapili ya wiki hii.Muro alisema kuelekea mchezo na Platinum, mwalimu atakuwa na mazoezi yatakayokuwa yanafanyika kwenye viwanja tofauti ikiwemo Karume kama ilivyokuwa awali wakati wanajiandaa na mchezo wa kwanza.Alifafanua kuwa katika safari ya Zimbabwe wanatarajia kuondoka na mashabiki ambao bado hajajua idadi yao kwa kuwa wanaendelea kujiorodhesha klabuni hapo.Kwa upande wake Kocha wa timu hiyo, Hans Pluijm alisema kiwango cha kikosi chake kimekuwa kikibadilika na kuimarika siku hadi siku na kwamba anaamini hatakuwa na kazi kubwa katika mchezo na Platinum.Mmeshuhudia mchezo mzuri dhidi ya JKT Ruvu, na mingine iliyopita tumefanya vizuri, kwani ushindi huo unazidi kutupa morali ya kuendelea kufanya vizuri zaidi, alisema.Pluijm alisema anatarajia kutumia mfumo ule uliotumika kuwabana wapinzani wao Platinum katika mchezo wa nyumbani, katika mchezo wa marudiano kwa ajili ya kuondoka na ushindi mkubwa.  <topic>: michezo 